Revistă electronică, cu apariţie bianuală, editată de Secţiunea ”Biblioteci din invaţământ şi specializate” a Asociaţiei Bibliotecarilor din Republica Moldova. Este destinată bibliotecarilor, specialiştilor în informare şi documentare, managerilor din domeniul biblioteconomic, profesorilor, studenţilor de la specialitatea Biblioteconomie şi Asistenţă informaţională, Arhivistică, tuturor tipurilor de biblioteci.
Digitizarea Colecției de Documente Rare a Bibliotecii Științifice a USARB
Articolul relevă implementarea unui proiect important al Bibliotecii Științifice a Universității de Stat „Alecu Russo” din Bălți, realizat cu sprijinul Departamentului pentru Relația cu Republica Moldova (DRRM) din cadrul Guvernului României. Proiectul urmărește digitizarea non-invazivă a Colecției de Documente Rare în limba română, având ca scop conservarea durabilă, facilitarea accesului la resurse valoroase pentru educație și cercetare, precum și promovarea patrimoniului documentar în format digital.
Departamentul pentru Relația cu Republica Moldova
Copyright (c) 2025 Bibliouniversitas@ABRM.md https://creativecommons.org/licenses/by-nc-nd/4.0
Transformarea sălii de conferinţe a Bibliotecii Ştiinţifice a USARB în Sala „Regele Ferdinand I”
Proiectul vizează modernizarea Sălii de Conferințe a Bibliotecii Științifice a USARB, redenumită „Sala Regele Ferdinand I”, prin amenajarea unui spațiu multifuncțional destinat diverselor tipuri de evenimente academice și profesionale. Inițiativa răspunde necesității de adaptare la cerințele actuale ale comunității universitare și contribuie la consolidarea rolului bibliotecii ca pol de dialog și colaborare interdisciplinară.
Educație europeană în mediul academic bălţean
Centrul de Informare al Uniunii Europene (EU Info Centre) a modernizat infrastructura informațională prin conținut specializat, activități interactive și promovarea educației civice și academice. Este un spațiu accesibil publicului pentru informare corectă despre UE, inovare și mobilitate. Biblioteca digitală a platformei Oficiului pentru Publicații al UE oferă acces gratuit la mii de resurse online, extinzând serviciile dincolo de spațiul fizic. Provocările includ alfabetizarea informațională, combaterea dezinformării și formarea continuă a bibliotecarilor în context digital.
Referinţă privind cercetarea statistică anuală nr. 6-C „Activitatea bibliotecilor şcolare din Republica Moldova în anul 2024"
Referinţa privind cercetarea statistică anuală nr. 6-C „Activitatea bibliotecilor şcolare din Republica Moldova în anul 2024” oferă o statistică a bibliotecilor școlare din nordul țării pentru anul 2024, reliefând principalele date cantitative și calitative privind activitatea acestora, resursele existente, implicarea în proiecte educaționale și nivelul de dotare cu tehnologii moderne.
Bibliotecile din instituțiile de învățământ general în cadrul Agendei 2030 a ONU pentru Dezvoltare Durabilă (zona nord)
Lucrarea examinează rolul bibliotecilor din instituțiile de învățământ general din zona de nord a Republicii Moldova în promovarea și implementarea Obiectivelor de Dezvoltare Durabilă (ODD) incluse în Agenda 2030 a Organizației Națiunilor Unite. Sunt analizate inițiativele și activitățile educaționale, culturale și informaționale desfășurate de biblioteci școlare în sprijinul unei educații de calitate, al egalității de șanse, al incluziunii și al dezvoltării competențelor pentru o societate durabilă.
Explorarea impactului global prin LENS.org: o abordare multidimensională pentru cercetători
Articolul include o analiză a platformei Lens.org și a modului în care aceasta poate fi utilizată de cercetători pentru a evalua și înțelege impactul global al cercetărilor științifice. Lens.org reprezintă o sursă importantă de date și instrumente pentru urmărirea citărilor, impactului și colaborărilor între diferite domenii de cercetare. Abordarea multidimensională indică faptul că autorii intenționează să examineze impactul nu doar din perspectiva citărilor, dar și din alte unghiuri, precum colaborările internaționale, aplicabilitatea cercetărilor în diverse sectoare și influența acestora asupra inovării și dezvoltării globale.
Creativitatea poate fi una dintre modalitățile de îmbunătățire profesionale și personale a bibliotecarilor, precum și ca un mijloc de integrare în societate. În prezentarea Cum să ne dezvoltăm creativitatea se examinează conceptul de creativitate, sunt evidenţiate formele de dezvoltare şi factorii intelectuali ai creativităţii. Pentru ca activitățile de stimulare a creativității să ducă la performanță, se identifică blocajele creativităţii, exerciții de stimulare a potențialului creativ. Activitatea practică include teste de evaluare şi de dezvoltare a capacităţii creative.
Rolul culorilor în designul digital și interior al bibliotecii
Articolul explorează importanța culorii în designul digital și interior al bibliotecii, evidențiind modul în care alegerea cromatică influențează starea de spirit, comportamentul utilizatorilor. Sunt prezentate principiile teoriei culorilor, aplicațiile în amenajare și mediul digital, precum și recomandări practice pentru bibliotecari în construirea unei identități vizuale coerente și accesibile. Lucrarea propune o abordare integrată între estetică, psihologie și funcționalitate, în ajutorul utilizatorilor bibliotecii.
Digitizarea și rolul ei în cercetarea și promovarea patrimoniului muzeal bălțean
Muzeul de Istorie și Etnografie mun. Bălți
Copyright (c) 2024 Bibliouniversitas@ABRM.md https://creativecommons.org/licenses/by-nc-nd/4.0
Centrul de Informare al României din Bălţi – pilon important în păstrarea identităţii naţionale
Articolul evidențiază rolul fundamental al Centrului de Informare al României din Bălți (CIR) în păstrarea, promovarea și consolidarea identității culturale și lingvistice românești în zona de nord a Republicii Moldova. Structurat cronologic, materialul oferă detalii despre înființarea, dezvoltarea și activitățile Centrului, subliniind sprijinul acordat de România prin proiecte de dotare cu resurse informaționale și suport tehnic. Se punctează impactul pozitiv al CIR în promovarea limbii române, organizarea de evenimente culturale și crearea unui spațiu educațional inclusiv. Activitatea Centrului contribuie la întărirea legăturilor culturale dintre România și comunitățile românești din Republica Moldova, prin implicarea partenerilor locali și internaționali, precum și prin utilizarea eficientă a platformelor digitale pentru diseminarea valorilor culturale. Articolul reflectă complexitatea și relevanța CIR ca promotor al identității românești.
Centrul de Informare al României din Bălți
Colecţia „Personalităţi notorii” în Biblioteca universității bălțene
În articol este relatată şi promovată Colecţia de carte Personalităţi Notorii din colecţia Bibliotecii Ştiinţifice a USARB. Sunt trecute în revistă: istoricul apariţiei acestei colecţii, primul volum de debut, lansarea volumelor, promovarea acestora în diferite activităţi culturale şi ştiinţifice, menirea, scopul, şi impactul acestora. Sunt determinate şi identificate personalităţile marcante a vieţii ştiinţifice şi culturale din Basarabia.
Avantajele bibliotecii urmare a realizării proiectului „Învățământul superior din Moldova” implementat de Ministerul Educației și Cercetării al Republicii Moldova și finanțat de Banca Mondială
Articolul prezintă informaţii privind avantajele şi foloasele Proiectului „Învățământul Superior din Moldova” (PÎSM) pentru utilizatorii Bibliotecii Ştiinţifice a USARB. Beneficiile vor permite creșterea capacităților instituționale de educație și cercetare prin asigurarea unui mediu propice inovației, creativității și excelenței academice, actualizarea continuă a programelor de studii în acord cu solicitările pieței muncii, consolidarea parteneriatelor întru sporirea vizibilității și atractivității profesiei de pedagog.
Aplicarea tehnologiilor informaţionale în cadrul procesului educaţional incluziv
Aplicarea tehnologiilor informaționale în educația incluzivă joacă un rol decisiv, asigurând accesul echitabil la educație, dezvoltare personală și academică a elevilor/studenţilor cu dizabilităţi. În comunicare este argumentată necesitatea utilizării adecvate a tehnologiilor informaţionale în oferirea unui suport educaţional efectiv studenţilor cu cerinţe speciale în atingerea potenţialului profesional maxim.
persoane cu cerinţe educaţionale speciale
Inteligența artificială şi mediul bibliotecar: aspecte teoretice și practice
Inteligența artificială (IA) transformă semnificativ mediul bibliotecar, având un impact profund asupra modului în care bibliotecile își desfășoară activitățile și își servesc utilizatorii. Lucrarea de față, explorează atât aspectele teoretice, cât și cele practice ale integrării IA în biblioteconomie. Este evidențiată evoluția tehnologiilor IA și cum acestea contribuie la optimizarea proceselor interne, îmbunătățind accesibilitatea și calitatea serviciilor informaționale. De asemenea, se discută modalitățile prin care bibliotecile pot adopta soluții inovatoare, cum ar fi chatbot-urile și sistemele de căutare semantică, pentru a răspunde mai eficient nevoilor utilizatorilor. Studiul subliniază importanța unei abordări proactive în adoptarea IA, promovând necesitatea formării continue a personalului pentru a valorifica pe deplin potențialul acestei tehnologii. În concluzie, sunt propuse strategii pentru integrarea IA în activitățile bibliotecilor, evidențiind că, deși tehnologia poate automatiza anumite procese, interacțiunea umană rămâne esențială, asigurând astfel o experiență repertoriată între tradiție și inovație în peisajul biblioteconomic contemporan.
Rolul IA în optimizarea interacțiunilor şi furnizarea serviciilor de bibliotecă pe social media.
Această comunicare explorează impactul Inteligenţei Artificiale asupra rețelelor sociale, examinând atât oportunitățile, cât și provocările pe care le prezintă. La fel, reflectă cum IA poate îmbunătăți atât interacțiunile cu utilizatorii, cât și serviciile oferite de bibliotecă pe social media. Sunt argumentate beneficiile şi rolul Inteligenţei Artificiale în identificarea și atenuarea răspândirii știrilor false și a dezinformării pe rețelele sociale, semnalând conținut care pare suspect, ajutând platformele să acționeze rapid pentru a preveni răspândirea informațiilor greșite. IA constă în atingerea unui echilibru între inovație și etică. În articol sunt reflectate rezultatele obținute privind utilizarea și eficiența rețelelor sociale pe care Biblioteca Ştiinţifică a USARB le folosește pentru a comunica şi intreacţiona cu utilizatorii săi.
Provocările inteligenţei artificiale în cercetarea ştiinţifică
Articolul dezvoltă inițiativele care promovează evaluarea responsabilă a cercetătorilor și practicile de știință, consolidarea reciprocă şi susţinerea reformelor în evaluarea cercetării, rolul Inteligenței Artificiale în cercetarea ştiinţifică care schimbă mediul academic - analiza datelor şi evaluarea lor modernă. Se stipulează organizaţiile, care încearcă să hotărască aceste probleme, printre ele este GraspOS, Science Europe, Clarivate. Rezultatele clasamentul Webometrics, valoarea contribuţiilor ştiinţifice în Google Scholar, ORCID şi „Indexul științific AD” sunt prezente în studiul dat. Acest articol prezintă evaluarea cercetării şi valorificarea rezultatelor cercetărilor USARB pentru anul 2023-2024.
Inteligența artificială în biblioteconomie: oportunități și perspective
Acest articol își propune să exploreze relevanța și perspectivele pentru utilizarea inteligenței artificiale (AI) în biblioteconomie. Scopul principal este de a analiza tendințele actuale, de a identifica avantajele și dezavantajele și de a lua în considerare potențialele direcții pentru cercetări ulterioare în acest domeniu. De asemenea, în articol se discută problemele și provocările asociate cu adoptarea AI, cum ar fi problemele de securitate și confidențialitate, problemele legale, cerințele de personal și constrângerile bugetare.
Achiziția resurselor informaţionale electronice: studiu bibliometric (2019-2023)
În această comunicare sunt prezentate date privind resursele informaţionale plasate în Arhivele Electronice Instituționale Open Recearch Archive ORA USARB şi în Biblioteca Digitală. Este prezentată experienţa bibliotecii în efectuarea evidenţei resurselor electronice.
Cercetarea științifică a cadrelor didactice de la Facultatea de Litere: studiu scientometric
Prin subiectul abordat în lucrarea de faţă ne propunem să subliniem rolul fundamental pe care îl joacă Biblioteca Ştiinţifică a USARB în facilitarea, din perspectiva noilor tehnologii informaţionale şi comunicaţionale, a vizibilităţii rezultatelor știinţifico-didactice a profesorilor universitari, care activează în cadrul USARB, Facultatea de Litere. Cercetarea se acsează pe impactul acestui produs în formarea viitorilor specialişti.
Managementul calităţii în activitatea bibliografică
În articol sunt evidenţiate fundamentele teoretice ale managementului calităţii (principii, particularităţi, funcţii), identificate şi examinate etapele de implementare a managementului calităţii în biblioteci şi activitatea bibliografică: planificare, control, asigurarea oportunităţilor de creştere a calităţii, prin determinarea unui parteneriat stabil şi eficient cu utilizatorii, formarea continuă a angajaţilor.
Modernizarea bibliotecii universitare bălţene versus aşteptărilor
Acest studiu a avut drept scop studierea opiniilor utilizatorilor privind modernizarea Bibliotecii Ştiinţifice a USARB, analiza gradului de regăsire a surselor de informare, dificultăţile întâlnite în utilizarea serviciilor oferite de Biblioteca Ştiinţifică a USARB, precum şi evaluarea necesității unui concept de modernizare.
Biblioteca Ştiinţifică universitară - centru informaţional modern pentru educaţie, cercetare şi formare
Rezilienţa Bibliotecii Ştiinţifice a USARB: reflecţii asupra practicilor proprii
Autoarea relatează despre procesul dinamic ce s-a dezvoltat şi consolidat de-a lungul a 79 de ani de existenţă în virtutea noilor realităţi, Biblioteca Ştiinţifică a purces la regâdirea, reproiectarea planurilor de activitate inovatoare, acţiuni, programe educaţionale, culturale, ştiinţifice cu un nivel ridicat de rezilienţă informaţională şi culturălă.
Evoluția către DSpace 7: Transformarea digitală a repozitoriului instituțional
Lucrarea prezintă o analiză a procesului de migrare și actualizare a repozitoriilor instituționale către versiunea 7.x a platformei DSpace, evidențiind-se importanța transformării digitale a repozitoriilor pentru a asigura securitatea, performanța și accesibilitatea conținutului digital. Sunt puse în discuție astfel de întrebări: Care sunt avantajele utilizării software-ului open source, precum DSpace, pentru crearea şi gestionarea repozitoriilor instituționale? Care sunt principalele caracteristici și funcționalități ale versiunii DSpace 7.x? Care este ponderea utilizării DSpace 7.x dintre toate repozitoriile înregistrate până la moment? Cum a evoluat utilizarea platformei DSpace în Republica Moldova? Câte repozitorii instituționale rulează pe versiunea DSpace 7.x? Care sunt etapele și aspectele importante ce trebuie luate în considerare în procesul de migrare către o nouă versiune a platformei DSpace? Cum evoluează procesul de migrare către DSpace 7.x în Biblioteca Științifică a USARB
Promovarea colecţiei de carte a Bibliotecii Ştiinţifice în cadrul activităţilor ştiinţifice şi educaţionale USARB
În cadrul acestei comunicări am realizat un studiu teoretic şi unul aplicativ, privind abordarea şi practică a promovării produselor şi serviciilor de bibliotecă, menirea, scopul, sarcinile şi impactul acestora, precum şi aspectele de promovare ale colecţiei de carte a Bibliotecii Ştiinţifice în cadrul USARB. Drept scop mi-am propus să determin şi să identific aspectele de promovare ale colecţiei de carte din cadrul Bibliotecii Ştiinţifice.Obiectul cercetat este activitatea ştiinţifică şi educaţională în Biblioteca Ştiinţifică USARB , iar subiectul fiind: rolul, scopul şi impactul activităţilor ştiinţifice şi educaţionale în Biblioteca Ştiinţifică USARB.
Depozitul principal al Bibliotecii Ştiinţifice a USARB – comunicarea şi păstrarea resurselor informaţionale
Articolul oglindeşte o multitudine de activităţi desfăşurate de Depozitul principal al Bibliotecii Științifice orientate spre prezervarea, păstrarea patrimoniului documantar al Bibliotecii Științifice și servirea impecabilă a utilizatorilor. Sunt expuse informații despre calea parcursă de Depozitul principal timp de ani și decenii, la fel sunt caracterizate toate colecțiile speciale ale Dpozitului, demonstrându-se importanța fiecăreia.
Bibliografia şi cultura: puncte de interferenţă
Comunicarea are drept scop evidenţierea punctelor de suprapunere a culturii informaţional-semiotice cu bibliografia care înregistează, păstrează, difuzează valorile culturale. Sunt consemnate concepţiile bibliografiei, prezentaţi factorii sociali care influenţează dezvoltarea culturii şi bibliografiei, analizate posibilităţile culturii bibliografice, ca parte componentă a culturii informaţiei, identificat locul bibliografiei naţionale în contentul cultural naţional şi internaţional întru asigurarea progresului social.
Prezentarea rezultatelor scientometrice a cercetătorilor Bibliotecii Ştiinţifice a USARB
Comunicarea este consacrată problemei studierii cantitative și calitative a rezultatelor cercetărilor științifice efectuate în Biblioteca Știinţifică a USARB, utilizându-se înregistrările și selectările din motoarele scientometrice de căutare: Publish or Perish, Google Scholar, identificatorul ORCID, Instrumentul Bibliometric Naţional, rețeaua socială de colaborare între oamenii de știință Academia.edu şi sistemul „Indexul științific AD”. Analiza este efectuată pe baza datelor din perioada 2016-2024.
Managementul personal al timpului – element prioritar în activitatea eficientă a bibliotecarului: studiu de caz în Biblioteca Ştiinţifică a USARB
Timpul are o importanță fundamentală pentru performanța profesională în orice activitate. Managementul timpului face parte din grupul de abilități personale ce țin de personalitatea individului și de calitățile comportamentale la locul de muncă. În comunicare sunt pezentate rezultatele sondajului privind Managementul personal al timpului în activitatea profesională, realizat în luna aprilie 2024, în cadrul Bibliotecii Ştiinţiﬁce a USARB, cu scopul de a determina nivelul de înțelegere a importanţei respectării managementului personal al timpului, pentru a realiza o activitate profesională cât mai eficientă.
Identitatea online a utilizatorilor și siguranţa pe Internet. Studiu de caz. Biblioteca Ştiinţifică USARB
Identitatea online a utilizatorilor și securitatea pe internet este esențială pentru a crea un mediu online mai sigur, mai echitabil și mai rezistent. În comunicare sunt reliefate rezultatele sondajului Siguranţa online a utilizatorului, desfăşurat în februarie-aprilie a anului 2023 în Biblioteca Ştiinţifică a USARB.