Revistă electronică, cu apariţie bianuală, editată de Secţiunea ”Biblioteci din invaţământ şi specializate” a Asociaţiei Bibliotecarilor din Republica Moldova. Este destinată bibliotecarilor, specialiştilor în informare şi documentare, managerilor din domeniul biblioteconomic, profesorilor, studenţilor de la specialitatea Biblioteconomie şi Asistenţă informaţională, Arhivistică, tuturor tipurilor de biblioteci.
Lectura - vector de promovare a colecției Bibliotecii Științifice a USARB
Articolul evidențiază rolul Bibliotecii Științifice a USARB în stimularea lecturii și promovarea colecțiilor, cu accent pe rubrica online „Lectura de weekend”.
Copyright (c) 2025 Bibliouniversitas@ABRM.md https://creativecommons.org/licenses/by-nc-nd/4.0
De la servicii tradiţionale la soluţii digitale (din experienţa BŞ a USARB)
Prezentarea surprinde trecerea Bibliotecii Științifice a USARB de la servicii tradiționale la soluții digitale care facilitează accesul modern la informație, cercetare și vizibilitate academică prin platforme, repozitorii și instrumente online.
Inteligența virtuală și augmentată: sinergia dintre om și mașină în soluții practice
Prezentarea explorează sinergia dintre inteligența artificială, realitatea virtuală și realitatea augmentată, evidențiind modul în care aceste tehnologii transformă interacțiunea dintre om și mașină. Sunt definite conceptele IA, VR și AR, prezentate evoluțiile istorice și aplicațiile lor practice, cu accent pe utilizarea realității augmentate în biblioteci. Documentul arată cum AR poate moderniza serviciile informaționale prin tururi interactive, cărți augmentate, expoziții virtuale și resurse educaționale imersive. Beneficiile includ acces sporit la informație, învățare interactivă, creșterea motivației utilizatorilor și extinderea spațiilor bibliotecii dincolo de limitele fizice.
Bibliotecarii universitari - catalizatori ai integrării instrumentelor de IA în cercetare academică
Prezentarea aduce în prim-plan rolul bibliotecarilor universitari ca verigi între tradiția cercetării și noile instrumente de inteligență artificială, evidențiind modul în care aceștia ghidează și informează cercetătorii în explorarea platformelor digitale moderne. ORCID, BASE, Google Scholar, Zenodo, ResearchGate, Academia.edu și Lens.org devin repere într-un peisaj științific în continuă schimbare, contribuind la vizibilitatea, conectarea și impactul rezultatelor academice.
Valenţele istorice de vizibilitate a cercetării ştiinţifice a USARB
Raportul anual de evaluare a cercetării ştiinţifice, elaborat de Biblioteca Ştiinţifică a USARB, se bazează pe indicatorii stabiliţi de clasamentele internaţionale Publish or Perish, Google Scholar, Webometrics şi AD Scientific Index. Procesul metodologic de colectare şi prelucrare a datelor s-a desfăşurat în perioada 22–30 septembrie 2025, cu integrarea rezultatelor cercetate anterior. Scopul raportului este de a monitoriza performanţa instituţională, de a consolida vizibilitatea cercetării ştiinţifice şi de a sprijini eforturile de integrare în spaţiul academic internaţional. Totodată, documentul include o analiză istorică a datelor, dedicată marcării a 80 de ani de la fondarea Universităţii de Stat „Alecu Russo” din Bălţi şi a Bibliotecii Ştiinţifice.
Rolul marketingului de evenimente în consolidarea imaginii Bibliotecii Ştiinţifice: reflecții la 80 de ani de activitate
Marketingul de evenimente constituie o dimensiune strategică a politicii promoționale a Bibliotecii Științifice a Universității de Stat Alecu Russo Bălți (USARB). Prin integrarea inițiativelor culturale, academice și comunitare, acesta contribuie semnificativ la creșterea vizibilității instituției, la consolidarea imaginii sale publice și la atragerea unei comunități de utilizatori mai largi și mai implicate.
Un itinerar aniversar: opt decenii de formare profesională în Biblioteca Ştiinţifică a USARB
Articolul valorifică tradiția și evoluția formării profesionale continue a bibliotecarilor universitari bălţeni, analizând procesul de adaptare a acestora la transformările accelerate ale timpului. Analiza perioadei 1990–2025 demonstrează continuitatea eforturilor de adaptare și modernizare, confirmând rolul formării profesionale ca pilon al excelenței bibliotecare. Biblioteca Științifică a USARB se distinge printr-o politică instituțională coerentă de formare a personalului, orientată spre performanță și inovație, contribuind la dezvoltarea profesională durabilă a bibliotecarilor.
Rolul Mediatecii în bibliotecile științifice universitare. Adaptarea la schimbările digitale. Cazul BŞ a USARB
Transformările digitale rapide din ultimele decenii au remodelat profund funcțiile și serviciile bibliotecilor ştiinţifice universitare. Mediateca, ca spațiu multifuncțional dedicat resurselor audiovizuale, digitale și multimedia, a devenit moderatorul esențial în sprijinul învățării, cercetării și inovării. Acest articol explorează rolul în evoluție al mediatecii universitare în era digitală, în special Mediateca BŞ a USARB, subliniind tranziția de la colecțiile fizice la resursele virtuale, reconfigurarea spațiilor și serviciilor, dezvoltarea competențelor digitale ale utilizatorilor și impactul noilor tehnologii asupra mediilor academice. De asemenea în lucrare sunt puse în discuţie provocările legate de infrastructură, formarea personalului și sustenabilitate care oferă perspective asupra dezvoltării viitoare a sălilor de mediatecă universitare în contextul educației digitale.
Activitatea bibliografică în BŞ a USARB timp de opt decenii: de la tradiţional la digital
În articol este reflectată activitatea, în evoluţie istorică, a Centrului de informare şi cercetare bibliografică, сu accent pe cercetarea bibliografică, care înregistrează, la moment, o impunătoare şi variată colecţie de lucrări bibliografice: tematice, etnografice, de recomandare a literaturii, de inventariere a publicaţiilor profesorilor şi colaboratorilor Universităţii de Stat „Alecu Russo” din Bălţi, de valorificare a colecţiei de carte rară, biobibliografii.
Utilizatorul Bibliotecii Ştiinţifice a USARB în timp: adaptarea la servicii şi resurse diverse
Biblioteca Ştiinţifică a USARB a parcurs o transformare profundă în ultimele decenii, înregistrând o adaptare continuă la cerinţele unei comunităţi academice dinamice. Utilizatorul bibliotecii de astăzi nu mai este doar un cititor tradiţional, ci un consumator activ de informaţie digitală, un colaborator în cercetare şi un beneficiar al serviciilor inovatoare. Această comunicare urmăreşte evoluţia profilului utilizatorului, adaptarea acestuia la noile resurse informaţionale şi modul în care biblioteca a reuşit să răspundă acestor schimbări.
Secţia Dezvoltarea resurselor informaţionale la ceas aniversar
Studiul aniversar 80 de ani de la fondarea USARB şi a Bibliotecii Ştiinţifice a USARB, prezintă direcţia fundamentală a activităţii bibliotecii, privind dezvoltarea colecţiilor. Sunt analizaţi factorii cheie care au influențat evoluția secției de Dezvoltare a resurselor informaționale, identificând și prezentând date istorice. Prin această sinteză, se oferă o imagine clară a parcursului secției și a elementelor care au contribuit la transformarea și dezvoltarea sa.
Spiritul românesc în Colecţia de carte rară şi veche a bibliotecii universitare bălţene
Lucrarea prezintă bogăția și valoarea Colecției de Documente Rare a Bibliotecii Științifice a USARB, un patrimoniu de peste 8 000 de unități ce reflectă identitatea culturală și spirituală românească. Sunt evidențiate cărțile rare românești, inclusiv ediții vechi, princeps, volume cu autograf, documente religioase și opere ale marilor clasici, care ilustrează evoluția limbii, tradițiilor și literaturii naționale. Analiza subliniază rolul acestor comori bibliofile în păstrarea memoriei colective și în consolidarea unității spiritualității românești de-a lungul secolelor.
Dincolo de pagini. Colecţia de Documente Rare, patrimonial indispensabil al Bibliotecii Ştiinţifice a USARB
Articolul conține informații despre patrimoniul indispensabil al Bibliotecii Științifice a USARB, și anume despre Colecția de Documente Rare împărțită în Colecția de Carte Rară; Colecția de carte cu autografe și dedicații; Colecția „Ioan Nicorici”, publicații din secolul al XVIII-lea până în prezent, care contribuie la dezvoltarea intelectuală și culturală a utilizatorilor. Documentele deținute în aceste colecții nu sunt doar surse de informație, ci și mărturii ale evoluției gândirii umane și ale contextului istoric în care au fost create.
Digitizarea Colecției de Documente Rare a Bibliotecii Științifice a USARB
Articolul relevă implementarea unui proiect important al Bibliotecii Științifice a Universității de Stat „Alecu Russo” din Bălți, realizat cu sprijinul Departamentului pentru Relația cu Republica Moldova (DRRM) din cadrul Guvernului României. Proiectul urmărește digitizarea non-invazivă a Colecției de Documente Rare în limba română, având ca scop conservarea durabilă, facilitarea accesului la resurse valoroase pentru educație și cercetare, precum și promovarea patrimoniului documentar în format digital.
Departamentul pentru Relația cu Republica Moldova
Transformarea sălii de conferinţe a Bibliotecii Ştiinţifice a USARB în Sala „Regele Ferdinand I”
Proiectul vizează modernizarea Sălii de Conferințe a Bibliotecii Științifice a USARB, redenumită „Sala Regele Ferdinand I”, prin amenajarea unui spațiu multifuncțional destinat diverselor tipuri de evenimente academice și profesionale. Inițiativa răspunde necesității de adaptare la cerințele actuale ale comunității universitare și contribuie la consolidarea rolului bibliotecii ca pol de dialog și colaborare interdisciplinară.
Educație europeană în mediul academic bălţean
Centrul de Informare al Uniunii Europene (EU Info Centre) a modernizat infrastructura informațională prin conținut specializat, activități interactive și promovarea educației civice și academice. Este un spațiu accesibil publicului pentru informare corectă despre UE, inovare și mobilitate. Biblioteca digitală a platformei Oficiului pentru Publicații al UE oferă acces gratuit la mii de resurse online, extinzând serviciile dincolo de spațiul fizic. Provocările includ alfabetizarea informațională, combaterea dezinformării și formarea continuă a bibliotecarilor în context digital.
Referinţă privind cercetarea statistică anuală nr. 6-C „Activitatea bibliotecilor şcolare din Republica Moldova în anul 2024"
Referinţa privind cercetarea statistică anuală nr. 6-C „Activitatea bibliotecilor şcolare din Republica Moldova în anul 2024” oferă o statistică a bibliotecilor școlare din nordul țării pentru anul 2024, reliefând principalele date cantitative și calitative privind activitatea acestora, resursele existente, implicarea în proiecte educaționale și nivelul de dotare cu tehnologii moderne.
Bibliotecile din instituțiile de învățământ general în cadrul Agendei 2030 a ONU pentru Dezvoltare Durabilă (zona nord)
Lucrarea examinează rolul bibliotecilor din instituțiile de învățământ general din zona de nord a Republicii Moldova în promovarea și implementarea Obiectivelor de Dezvoltare Durabilă (ODD) incluse în Agenda 2030 a Organizației Națiunilor Unite. Sunt analizate inițiativele și activitățile educaționale, culturale și informaționale desfășurate de biblioteci școlare în sprijinul unei educații de calitate, al egalității de șanse, al incluziunii și al dezvoltării competențelor pentru o societate durabilă.
Explorarea impactului global prin LENS.org: o abordare multidimensională pentru cercetători
Articolul include o analiză a platformei Lens.org și a modului în care aceasta poate fi utilizată de cercetători pentru a evalua și înțelege impactul global al cercetărilor științifice. Lens.org reprezintă o sursă importantă de date și instrumente pentru urmărirea citărilor, impactului și colaborărilor între diferite domenii de cercetare. Abordarea multidimensională indică faptul că autorii intenționează să examineze impactul nu doar din perspectiva citărilor, dar și din alte unghiuri, precum colaborările internaționale, aplicabilitatea cercetărilor în diverse sectoare și influența acestora asupra inovării și dezvoltării globale.
Creativitatea poate fi una dintre modalitățile de îmbunătățire profesionale și personale a bibliotecarilor, precum și ca un mijloc de integrare în societate. În prezentarea Cum să ne dezvoltăm creativitatea se examinează conceptul de creativitate, sunt evidenţiate formele de dezvoltare şi factorii intelectuali ai creativităţii. Pentru ca activitățile de stimulare a creativității să ducă la performanță, se identifică blocajele creativităţii, exerciții de stimulare a potențialului creativ. Activitatea practică include teste de evaluare şi de dezvoltare a capacităţii creative.
Rolul culorilor în designul digital și interior al bibliotecii
Articolul explorează importanța culorii în designul digital și interior al bibliotecii, evidențiind modul în care alegerea cromatică influențează starea de spirit, comportamentul utilizatorilor. Sunt prezentate principiile teoriei culorilor, aplicațiile în amenajare și mediul digital, precum și recomandări practice pentru bibliotecari în construirea unei identități vizuale coerente și accesibile. Lucrarea propune o abordare integrată între estetică, psihologie și funcționalitate, în ajutorul utilizatorilor bibliotecii.
Digitizarea și rolul ei în cercetarea și promovarea patrimoniului muzeal bălțean
Muzeul de Istorie și Etnografie mun. Bălți
Copyright (c) 2024 Bibliouniversitas@ABRM.md https://creativecommons.org/licenses/by-nc-nd/4.0
Centrul de Informare al României din Bălţi – pilon important în păstrarea identităţii naţionale
Articolul evidențiază rolul fundamental al Centrului de Informare al României din Bălți (CIR) în păstrarea, promovarea și consolidarea identității culturale și lingvistice românești în zona de nord a Republicii Moldova. Structurat cronologic, materialul oferă detalii despre înființarea, dezvoltarea și activitățile Centrului, subliniind sprijinul acordat de România prin proiecte de dotare cu resurse informaționale și suport tehnic. Se punctează impactul pozitiv al CIR în promovarea limbii române, organizarea de evenimente culturale și crearea unui spațiu educațional inclusiv. Activitatea Centrului contribuie la întărirea legăturilor culturale dintre România și comunitățile românești din Republica Moldova, prin implicarea partenerilor locali și internaționali, precum și prin utilizarea eficientă a platformelor digitale pentru diseminarea valorilor culturale. Articolul reflectă complexitatea și relevanța CIR ca promotor al identității românești.
Centrul de Informare al României din Bălți
Colecţia „Personalităţi notorii” în Biblioteca universității bălțene
În articol este relatată şi promovată Colecţia de carte Personalităţi Notorii din colecţia Bibliotecii Ştiinţifice a USARB. Sunt trecute în revistă: istoricul apariţiei acestei colecţii, primul volum de debut, lansarea volumelor, promovarea acestora în diferite activităţi culturale şi ştiinţifice, menirea, scopul, şi impactul acestora. Sunt determinate şi identificate personalităţile marcante a vieţii ştiinţifice şi culturale din Basarabia.
Avantajele bibliotecii urmare a realizării proiectului „Învățământul superior din Moldova” implementat de Ministerul Educației și Cercetării al Republicii Moldova și finanțat de Banca Mondială
Articolul prezintă informaţii privind avantajele şi foloasele Proiectului „Învățământul Superior din Moldova” (PÎSM) pentru utilizatorii Bibliotecii Ştiinţifice a USARB. Beneficiile vor permite creșterea capacităților instituționale de educație și cercetare prin asigurarea unui mediu propice inovației, creativității și excelenței academice, actualizarea continuă a programelor de studii în acord cu solicitările pieței muncii, consolidarea parteneriatelor întru sporirea vizibilității și atractivității profesiei de pedagog.
Aplicarea tehnologiilor informaţionale în cadrul procesului educaţional incluziv
Aplicarea tehnologiilor informaționale în educația incluzivă joacă un rol decisiv, asigurând accesul echitabil la educație, dezvoltare personală și academică a elevilor/studenţilor cu dizabilităţi. În comunicare este argumentată necesitatea utilizării adecvate a tehnologiilor informaţionale în oferirea unui suport educaţional efectiv studenţilor cu cerinţe speciale în atingerea potenţialului profesional maxim.
persoane cu cerinţe educaţionale speciale
Inteligența artificială şi mediul bibliotecar: aspecte teoretice și practice
Inteligența artificială (IA) transformă semnificativ mediul bibliotecar, având un impact profund asupra modului în care bibliotecile își desfășoară activitățile și își servesc utilizatorii. Lucrarea de față, explorează atât aspectele teoretice, cât și cele practice ale integrării IA în biblioteconomie. Este evidențiată evoluția tehnologiilor IA și cum acestea contribuie la optimizarea proceselor interne, îmbunătățind accesibilitatea și calitatea serviciilor informaționale. De asemenea, se discută modalitățile prin care bibliotecile pot adopta soluții inovatoare, cum ar fi chatbot-urile și sistemele de căutare semantică, pentru a răspunde mai eficient nevoilor utilizatorilor. Studiul subliniază importanța unei abordări proactive în adoptarea IA, promovând necesitatea formării continue a personalului pentru a valorifica pe deplin potențialul acestei tehnologii. În concluzie, sunt propuse strategii pentru integrarea IA în activitățile bibliotecilor, evidențiind că, deși tehnologia poate automatiza anumite procese, interacțiunea umană rămâne esențială, asigurând astfel o experiență repertoriată între tradiție și inovație în peisajul biblioteconomic contemporan.
Rolul IA în optimizarea interacțiunilor şi furnizarea serviciilor de bibliotecă pe social media.
Această comunicare explorează impactul Inteligenţei Artificiale asupra rețelelor sociale, examinând atât oportunitățile, cât și provocările pe care le prezintă. La fel, reflectă cum IA poate îmbunătăți atât interacțiunile cu utilizatorii, cât și serviciile oferite de bibliotecă pe social media. Sunt argumentate beneficiile şi rolul Inteligenţei Artificiale în identificarea și atenuarea răspândirii știrilor false și a dezinformării pe rețelele sociale, semnalând conținut care pare suspect, ajutând platformele să acționeze rapid pentru a preveni răspândirea informațiilor greșite. IA constă în atingerea unui echilibru între inovație și etică. În articol sunt reflectate rezultatele obținute privind utilizarea și eficiența rețelelor sociale pe care Biblioteca Ştiinţifică a USARB le folosește pentru a comunica şi intreacţiona cu utilizatorii săi.
Provocările inteligenţei artificiale în cercetarea ştiinţifică
Articolul dezvoltă inițiativele care promovează evaluarea responsabilă a cercetătorilor și practicile de știință, consolidarea reciprocă şi susţinerea reformelor în evaluarea cercetării, rolul Inteligenței Artificiale în cercetarea ştiinţifică care schimbă mediul academic - analiza datelor şi evaluarea lor modernă. Se stipulează organizaţiile, care încearcă să hotărască aceste probleme, printre ele este GraspOS, Science Europe, Clarivate. Rezultatele clasamentul Webometrics, valoarea contribuţiilor ştiinţifice în Google Scholar, ORCID şi „Indexul științific AD” sunt prezente în studiul dat. Acest articol prezintă evaluarea cercetării şi valorificarea rezultatelor cercetărilor USARB pentru anul 2023-2024.
Inteligența artificială în biblioteconomie: oportunități și perspective
Acest articol își propune să exploreze relevanța și perspectivele pentru utilizarea inteligenței artificiale (AI) în biblioteconomie. Scopul principal este de a analiza tendințele actuale, de a identifica avantajele și dezavantajele și de a lua în considerare potențialele direcții pentru cercetări ulterioare în acest domeniu. De asemenea, în articol se discută problemele și provocările asociate cu adoptarea AI, cum ar fi problemele de securitate și confidențialitate, problemele legale, cerințele de personal și constrângerile bugetare.